techiaith/cofnodycynulliad_en-cy huggingface dataset:
English: The leader of UKIP is an optimist. He says there are advantages here: it is not immediately obvious, I have to say, what the advantages are. We are in a period of uncertainty, and uncertainty is bad. Fifty per cent of what we export from Wales goes into the European Union, and so the nature of the deal that we have with that market will be absolutely crucial to our future well-being. And until we know what that deal looks like, it's very difficult to understand what challenges, possibly opportunities, will be there for Welsh businesses. But I know, because businesses are saying to me, that they are holding back on investment now until they get that certainty. One way or another - and it's been decided one way or another - there must be certainty, and I do not think that waiting many months to begin the formal negotiation process - for years before there's a final decision - is in the interests of business. The decision's been taken; it must be taken forward now as quickly as is reasonably practicable, and there has to be a deal on the table that should, to my mind, be ratified with all four national Parliaments at least. That will be a complex and difficult process, but, bluntly, the need for certainty for our businesses is absolutely paramount; they will not invest until they have an idea of what the end game looks like, and we're a long way from that.
Welsh: Mae arweinydd UKIP yn optimist. Mae'n dweud bod manteision yma: nid yw'n amlwg ar unwaith, mae'n rhaid i mi ddweud, beth yw'r manteision. Rydym ni mewn cyfnod o ansicrwydd, ac mae ansicrwydd yn wael. Mae pum deg y cant o'r hyn yr ydym ni'n ei allforio o Gymru yn mynd i'r Undeb Ewropeaidd, ac felly bydd natur y cytundeb sydd gennym ni o ran y farchnad honno yn gwbl hanfodol i'n lles yn y dyfodol. A tan y byddwn yn gwybod sut y bydd y cytundeb hwnnw'n edrych, mae'n anodd iawn deall pa heriau, cyfleoedd o bosibl, fydd yna i fusnesau Cymru. Ond rwyf yn gwybod, oherwydd bod busnesau yn dweud wrthyf, eu bod yn dal yn ôl o ran buddsoddi nawr tan eu bod yn cael y sicrwydd hwnnw. Un ffordd neu'r llall - a'i fod wedi ei benderfynu un ffordd neu'r llall - mae'n rhaid cael sicrwydd, ac nid wyf yn credu bod aros misoedd lawer i ddechrau'r broses drafod ffurfiol - am flynyddoedd cyn bod penderfyniad terfynol - o fudd i fyd busnes. Mae'r penderfyniad wedi ei wneud; mae'n rhaid bwrw ymlaen ag ef nawr cyn gynted ag y bo'n rhesymol ymarferol, ac mae'n rhaid cael cytundeb ar y bwrdd a ddylai, yn fy marn i, gael ei gadarnhau gyda'r pedair Senedd genedlaethol o leiaf. Bydd honno'n broses gymhleth ac anodd, ond, yn blwmp ac yn blaen, mae'r angen am sicrwydd i'n busnesau yn gwbl hanfodol; ni fyddant yn buddsoddi tan fydd ganddynt syniad o'r sefyllfa yn y pen draw, ac rydym ni ymhell iawn o'r fan honno.
English: For example, we will continue to progress the £200 million programme business case for transforming cancer services in the south-east of Wales, we'll develop our plans for a new treatment fund and publish an updated all-Wales cancer delivery plan.
Welsh: Er enghraifft, byddwn yn parhau i fwrw ymlaen â'r achos busnes rhaglen gwerth £200 miliwn i weddnewid gwasanaethau canser yn y de-ddwyrain, byddwn yn datblygu ein cynlluniau ar gyfer cronfa driniaeth newydd ac yn cyhoeddi cynllun cyflawni ar ganser wedi ei ddiweddaru ar gyfer Cymru gyfan.
English: Thank you very much for the reply, First Minister. Cancer Research UK has said there has been a dramatic rise in the number of people diagnosed with the most serious form of skin cancer in Wales in the last 40 years. The National Institute of Health and Care Excellence has approved a pair of cancer drugs, ipilimumab and nivolumab - these are the two medicines - for use in England, which, when used in combination, shrank the most aggressive or deadly type of skin cancer by 69 per cent. Could the First Minister advise the Assembly if this therapy and drug will be made available in Wales as soon as possible?
Welsh: Diolch yn fawr iawn am yr ateb, Brif Weinidog. Mae Cancer Research UK wedi dweud y bu cynnydd sylweddol i nifer y bobl sy'n cael diagnosis â'r math mwyaf difrifol o ganser y croen yng Nghymru yn ystod y 40 mlynedd diwethaf. Mae'r Sefydliad Cenedlaethol dros Ragoriaeth mewn Iechyd a Gofal wedi cymeradwyo pâr o gyffuriau canser, ipilimumab a nivolumab - dyma'r ddwy feddyginiaeth - i'w defnyddio yn Lloegr, a wnaeth, o'u defnyddio gyda'i gilydd, leihau'r math mwyaf ymosodol neu farwol o ganser y croen gan 69 y cant. A allai'r Prif Weinidog hysbysu'r Cynulliad a fydd y therapi hwn a'r cyffur hwn ar gael yng Nghymru cyn gynted â phosibl?
English: The Member talks of malignant melanoma, a disease that I unfortunately know well, and it took my mother's life. It is indeed a hugely invasive cancer; if it spreads, there is no way - or, hitherto, there's been no way - of stopping it. With the new treatments fund, as soon as a drug is approved then the money will be available to roll out that drug across the whole of Wales.
Welsh: Mae'r Aelod yn sôn am felanoma malaen, clefyd yr wyf yn ei adnabod yn dda yn anffodus, a chymerodd fywyd fy mam. Mae'n ganser hynod ymledol yn wir; os bydd yn lledaenu, nid oes unrhyw ffordd - neu ni fu unrhyw ffordd hyd yma - o'i atal. Gyda'r gronfa triniaethau newydd, cyn gynted ag y bydd cyffur yn cael ei gymeradwyo, yna bydd yr arian ar gael i gyflwyno'r cyffur hwnnw ar draws Cymru gyfan.
English: First Minister, we know the importance of healthy lifestyle choices in reducing the risks of cancer, so it's good to see from the results of the Welsh health survey 2015 that the number of smokers in Wales has decreased from 26 per cent to 19 per cent of the population, also meaning that the Welsh Government has exceeded its target for reducing smoking rates. The revisited public health Bill offers another opportunity to promote healthy lifestyles and to raise awareness of screening in tackling cancer. Will the Welsh Government consider this when it brings forward its fresh legislation?
Welsh: Brif Weinidog, rydym ni'n ymwybodol o bwysigrwydd dewisiadau ffordd o fyw iach i leihau'r risg o ganser, felly mae'n dda gweld o ganlyniadau arolwg iechyd Cymru 2015 bod nifer yr ysmygwyr yng Nghymru wedi gostwng o 26 y cant i 19 y cant o'r boblogaeth, sydd hefyd yn golygu bod Llywodraeth Cymru wedi rhagori ar ei tharged ar gyfer lleihau cyfraddau ysmygu. Mae'r Bil iechyd cyhoeddus a ailystyriwyd yn cynnig cyfle arall i hybu ffyrdd iach o fyw ac i godi ymwybyddiaeth o sgrinio wrth fynd i'r afael â chanser. A wnaiff Llywodraeth Cymru ystyried hyn pan fydd yn cyflwyno ei deddfwriaeth newydd?
English: Indeed. I mean, the public health Bill is designed to tackle the underlying causes of ill health. We know that smoking still persists as one of the major causes of death and ill health in Wales, and that's why we want to proceed as quickly as possible with a public health Bill, and I'll give more details about that in the legislative statement later this afternoon.
Welsh: Yn wir. Hynny yw, mae'r Bil iechyd cyhoeddus wedi ei gynllunio i fynd i'r afael ag achosion sylfaenol afiechyd. Rydym ni'n gwybod bod ysmygu'n dal i fod yn un o'r prif achosion o farwolaeth ac afiechyd yng Nghymru, a dyna pam yr ydym ni eisiau bwrw ymlaen cyn gynted â phosibl gyda'r Bil iechyd cyhoeddus, a byddaf yn rhoi rhagor o fanylion am hynny yn y datganiad deddfwriaethol yn ddiweddarach y prynhawn yma.
English: First Minister, the most exciting development in the treatment of cancer in recent times has been the development of stratified medicines, where treatment is personalised to the patient based upon the genetic makeup of their particular cancer. I was deeply concerned to learn that, in Wales, we test for just two genetic markers. Will your Government develop a stratified medicine strategy and ensure that the all-Wales genetic service is equipped to test for all genetic markers in cancer patients?
Welsh: Brif Weinidog, y datblygiad mwyaf cyffrous yn y driniaeth o ganser yn ddiweddar fu datblygu meddyginiaethau haenedig, lle mae triniaeth yn cael ei theilwra'n benodol i'r claf yn seiliedig ar gyfansoddiad genetig ei ganser penodol. Roeddwn i'n bryderus iawn o glywed, yng Nghymru, ein bod yn profi ar gyfer dim ond dau farciwr genetig. A wnaiff eich Llywodraeth ddatblygu strategaeth feddyginiaeth haenedig a sicrhau bod gwasanaeth genetig Cymru gyfan yn barod i brofi ar gyfer yr holl farcwyr genetig mewn cleifion canser?
English: It is true that the big change in cancer treatment over the next decade will be specific treatment for those with particular DNA. We are hugely fortunate in the sense that we have the Wales cancer genetic centre - Nobel prize-winning knowledge. I've certainly been there and they are developing more tests as they come along. At the moment, of course, there are particular tests that are used. There are others that will develop over the course of time and make it far easier for treatment to be tailored to the individual. For example, there are some drugs that are known to be damaging to some people on a chance of 300, 400 or 500 to 1, but, until now, there have been no tests to make sure that a particular person is not one of those people who could be particularly badly affected by that drug. As these tests develop, more and more people will have the chance of a better outcome.
Welsh: Mae'n wir mai'r newid mawr i driniaeth canser dros y degawd nesaf fydd triniaeth benodol i'r rhai â DNA penodol. Rydym ni'n hynod ffodus yn yr ystyr bod gennym ni ganolfan genetig canser Cymru - gwybodaeth sydd wedi ennill gwobr Nobel. Rwyf i'n sicr wedi bod yno ac maen nhw'n datblygu mwy o brofion wrth iddynt ymddangos. Ar hyn o bryd, wrth gwrs, ceir profion penodol sy'n cael eu defnyddio. Mae rhai eraill a fydd yn datblygu dros gyfnod o amser ac yn ei gwneud yn llawer haws i driniaeth gael ei theilwra i'r unigolyn. Er enghraifft, ceir rhai cyffuriau y mae'n hysbys eu bod yn niweidiol i rai pobl ar siawns o 300, 400 neu 500 i 1, ond, hyd yma, ni fu unrhyw brofion i wneud yn siŵr nad yw unigolyn penodol yn un o'r bobl hynny a allai gael ei effeithio'n arbennig o wael gan y cyffur. Wrth i'r profion hyn ddatblygu, bydd gan fwy a mwy o bobl y cyfle o gael canlyniad gwell.
English: Could I add my agreement to those comments made by Members in the Chamber today about condemning -
Welsh: A gaf i ychwanegu fy nghytundeb â'r sylwadau hynny a wnaed gan Aelodau yn y Siambr heddiw ynghylch condemnio -
English: You need to ask your question.
Welsh: Mae angen i chi ofyn eich cwestiwn.
English: Indeed. In terms of condemning racism. Sorry, Llywydd. But could I say that we need to send a message strongly, regardless of the vote last week -
Welsh: Yn wir. O ran condemnio hiliaeth. Mae'n ddrwg gennnyf, Lywydd. Ond a gaf i heb ystyried y bleidlais yr wythnos diwethaf -
English: You need to ask your question -
Welsh: Mae angen i chi ofyn eich cwestiwn -
English: Oh, my apologies.
Welsh: O, ymddiheuraf.
English: [Continues.] - on the Order paper. [Laughter.]
Welsh: [Yn parhau.] - ar y papur Trefn. [Chwerthin.]
English: I can say that, in the Cardiff capital region, collaboration is driving forward our priorities in transport, and that means driving forward improvements for Bridgend and Ogmore as well. I know that the Member will have a particular interest in ensuring that the three valleys that he represents are regularly connected to the rail and bus network further south.
Welsh: Gallaf ddweud, ym mhrifddinas-ranbarth Caerdydd, bod cydweithio yn symud ein blaenoriaethau o ran trafnidiaeth yn eu blaenau, ac mae hynny'n golygu bwrw ymlaen â gwelliannau ar gyfer Pen-y-bont ar Ogwr ac Ogwr hefyd. Gwn y bydd gan yr Aelod ddiddordeb arbennig mewn sicrhau bod y tri chwm y mae'n eu cynrychioli yn cael eu cysylltu'n rheolaidd â'r rhwydwaith rheilffyrdd a bysiau ymhellach i'r de.
English: Thank you, First Minister. My apologies, Llywydd. I have obviously got a lot to learn in this Chamber. Could I briefly add my comments to those who've condemned racism? And we need to mean it. The utterances of politicians, like ourselves - whatever party, whatever Chamber we sit in - are important, and so are the actions of the tabloid media at the UK level as well. We should be welcoming of those who are currently working in our public services and our private sector as well who, today, are somewhat a little bit more fearful. Could I ask him, in terms of the Cardiff capital region, together with the south Wales metro, potential future improvements to rail and major highways improvements in my constituency and throughout Wales, together with apprenticeships and training in my local Bridgend College and others - ? All of them were predicated to some extent, large or small, on EU funding. So, would he agree with me that it is now incumbent upon those political and party leaders, including the leader of the Conservative Party here today, who made clear pledges that this money would be returning to the people of Wales, to make good that shortfall that we will now face? Not a penny-piece should be taken from my constituents or from the people of Wales. We expect it to be here. And does he agree with me that it is slightly odd and disconcerting that we do not have unanimity in this Chamber and amongst the party leaders that all that money should be coming back to the people of Wales to decide what happens with it?
Welsh: Diolch yn fawr, Brif Weinidog. Fy ymddiheuriadau, Lywydd. Mae'n amlwg bod gen i lawer i'w ddysgu yn y Siambr hon. A gaf i ychwanegu'n gryno fy sylwadau at y rhai sydd wedi condemnio hiliaeth? Ac mae angen i ni fod o ddifrif. Mae'r hyn y mae gwleidyddion, fel ni, yn ei ddweud - o ba bynnag blaid, pa bynnag Siambr yr ydym ni'n eistedd ynddi - yn bwysig, ac felly hefyd y mae gweithredoedd y cyfryngau tabloid ar lefel y DU hefyd. Dylem groesawu'r rhai sy'n gweithio yn ein gwasanaethau cyhoeddus a'n sector preifat ar hyn o bryd hefyd sydd, heddiw, ychydig yn fwy ofnus. A gaf i ofyn iddo, o ran priffddinas-ranbarth Caerdydd, ynghyd â metro de Cymru, gwelliannau posibl i reilffyrdd a phrif briffyrdd yn fy etholaeth i a ledled Cymru yn y dyfodol, ynghyd â phrentisiaethau a hyfforddiant yn fy Ngholeg Penybont lleol ac eraill - ? Roedd pob un ohonynt yn dibynnu i ryw raddau, mawr neu fach, ar gyllid yr UE. Felly, a fyddai'n cytuno â mi ei bod yn ddyletswydd nawr ar yr arweinwyr gwleidyddol a phleidiau hynny, gan gynnwys arweinydd y Blaid Geidwadol yma heddiw, a wnaeth addewidion eglur y byddai'r arian hwn yn dychwelyd i bobl Cymru, i wneud iawn am y diffyg hwnnw y byddwn yn ei wynebu nawr? Ni ddylid cymryd yr un geiniog oddi wrth fy etholwyr nac oddi wrth bobl Cymru. Rydym ni'n disgwyl iddo fod yma. Ac a yw'n cytuno â mi ei bod braidd yn rhyfedd a syfrdanol nad oes gennym ni unfrydedd yn y Siambr hon ac ymhlith arweinwyr y pleidiau y dylai'r holl arian hwnnw ddod yn ôl i bobl Cymru i benderfynu beth sy'n digwydd iddo?
English: I heard people on the doorstep, I heard Members in this Chamber say, whenever we talked about European projects - they inevitably said, 'It's our money.' People said it on the doorstep to me. It is our money. It's the money of the people of Wales. It's not money to be decided to be given to Wales on a whim by the Treasury, as the leader of the Welsh Conservatives has said today. He has said, 'Why should' - [Interruption.] I'll quote it exactly: 'Why should the Welsh Government handle the money?' If anyone wants to see the BBC website - it's the lead story in fairness - you can see his comments on the BBC Wales website. It is absolutely crucial that that money comes to the people of Wales and to their elected Government and legislature to decide how to spend it. It is not for the UK Treasury to take that decision on behalf of the elected Parliament of Wales.
Welsh: Clywais bobl ar garreg y drws, clywais Aelodau yn y Siambr hon yn dweud, pryd bynnag y buom yn siarad am brosiectau Ewropeaidd - dywedasant yn anochel, 'Ein harian ni yw e.' Dywedodd bobl hynny wrthyf ar garreg y drws. Ein harian ni yw e. Arian pobl Cymru yw e. Nid arian i benderfynu y dylid ei roi i Gymru ar fympwy'r Trysorlys, fel y mae arweinydd y Ceidwadwyr Cymreig wedi ei ddweud heddiw. Mae wedi dweud, 'Pam ddylai' - [Torri ar.] Mi ddyfynnaf yn union: 'Pam ddylai Llywodraeth Cymru drin yr arian?' Os oes unrhyw un eisiau gweld gwefan y BBC - dyna'r brif stori a bod yn deg - gallwch weld ei sylwadau ar wefan BBC Wales. Mae'n gwbl hanfodol bod yr arian hwnnw'n dod i bobl Cymru ac i'w Llywodraeth a'u deddfwrfa etholedig i benderfynu sut i'w wario. Nid mater i Drysorlys y DU yw gwneud y penderfyniad hwnnw ar ran Senedd etholedig Cymru.
English: South Wales West Members, including of course the Member for Ogmore, will be aware of the need for an eastern bypass for the communities of Llanharan, and I hope that that will be part of the plans for the Cardiff capital region and its infrastructure projects, shall we say. But it's the heads of the eastern Valleys in my region where it's more difficult for the population to get the opportunities from potential city region plans. The measurements of distance on a map are fairly meaningless if you don't have the transport infrastructure to reach those communities. What are you doing to ensure that the city region board speaks to businesses and the local authority about ensuring that the travel-to-work area includes the heads of those valleys in the east of my region?
Welsh: Bydd aelodau Gorllewin De Cymru, gan gynnwys yr Aelod dros Ogwr wrth gwrs, fod yn ymwybodol o'r angen am ffordd osgoi ddwyreiniol ar gyfer cymunedau Llanharan, ac rwy'n gobeithio y bydd hynny'n rhan o'r cynlluniau ar gyfer prifddinas-ranbarth Caerdydd a'i phrosiectau seilwaith, gadewch i ni ddweud. Ond ym mlaenau'r Cymoedd dwyreiniol yn fy rhanbarth i y mae'n fwy anodd i'r boblogaeth gael y cyfleoedd o ddarpar gynlluniau dinas-ranbarth. Mae'r mesuriadau o bellter ar fap yn weddol ddiystyr os nad yw'r seilwaith trafnidiaeth gennych chi i gyrraedd y cymunedau hynny. Beth ydych chi'n ei wneud i sicrhau bod bwrdd y ddinas-ranbarth yn siarad â busnesau a'r awdurdod lleol am sicrhau bod yr ardal teithio i'r gwaith yn cynnwys blaenau'r cymoedd hynny yn nwyrain fy rhanbarth?
English: Absolutely, it's crucial. The point about the metro is that, yes, it'll make it easier for people to travel to cities like Cardiff to work, but also easier for investment to travel up valleys, as well. One of the issues, clearly, that we sometimes face is that investors say to us, 'Well, it's a bit far away - this community'. I don't want that to be the case in the future; that's why the metro is proposed. I know a lot of Members have concentrated on the rail map, but the bus map is hugely important as well. If we look at the three valleys at the eastern end of South Wales West, one has a railway line, one might have a railway line, still, in the future - a preserved line, the Garw Valley - and one lost its railway line in 1984 when the Wyndham Western Colliery closed. So, for those communities, obviously, a bus option will be what we're looking at, but it'll be a bus option that connects properly not just with the long-distance coaches at McArthurGlen, but also, of course, with Bridged railway station to make sure that people are connected as much as possible to where the jobs are and for investment to follow those routes up to those communities.
Welsh: Yn sicr, mae'n hanfodol. Y pwynt am y metro yw, bydd, mi fydd yn ei gwneud yn haws i bobl deithio i ddinasoedd fel Caerdydd i weithio, ond hefyd yn ei gwneud yn haws i fuddsoddiad deithio i fyny cymoedd hefyd. Un o'r problemau, yn amlwg, yr ydym ni'n ei hwynebu weithiau yw bod buddsoddwyr yn dweud wrthym, 'Wel, mae braidd yn bell i ffwrdd - y gymuned hon'. Nid wyf eisiau i hynny fod yn wir yn y dyfodol; dyna pam mae'r metro'n cael ei gynnig. Rwy'n gwybod bod llawer o Aelodau wedi canolbwyntio ar y map rheilffyrdd, ond mae'r map bysiau yn hynod o bwysig hefyd. Os edrychwn ni ar y tri chwm ar ben dwyreiniol Gorllewin De Cymru, mae gan un rheilffordd, efallai y bydd gan un rheilffordd, o hyd, yn y dyfodol - rheilffordd gadw, Cwm Garw - a chollodd un ei reilffordd ym 1984 pan gaeodd Glofa Wyndham Western. Felly, i'r cymunedau hynny, yn amlwg, y dewis bws y byddwn ni'n ei ystyried, ond bydd yn ddewis bws sy'n cysylltu'n briodol nid yn unig â'r bysiau pellter hir yn McArthurGlen, ond hefyd, wrth gwrs, â gorsaf reilffordd Pen-y-bont ar Ogwr, er mwyn sicrhau bod pobl wedi'u cysylltu cymaint â phosibl â lle mae'r swyddi ac i fuddsoddiad ddilyn y llwybrau hynny i fyny i'r cymunedau hynny.
English: GP Recruitment is a priority for us. We are talking to GP representatives across Wales and are developing new models of care that will be attractive for GPs to work in.
Welsh: Mae recriwtio meddygon teulu yn flaenoriaeth i ni. Rydym ni'n siarad â chynrychiolwyr meddygon teulu ledled Cymru ac yn datblygu modelau gofal newydd a fydd yn ddeniadol i feddygon teulu weithio ynddynt.
English: Thank you, First Minister. The Royal College of General Practitioners tells us that we need 400 full-time equivalent GPs by 2020 if we are to provide good access for all primary care. It is concerning, therefore, that we are training just over 100 GPs a year in Wales, and just 13 per cent of trainee doctors spend any time in general practice. What will your Government do during the fifth Assembly to train more GPs in Wales?
Welsh: Diolch yn fawr, Brif Weinidog. Mae Coleg Brenhinol yr Ymarferwyr Cyffredinol yn dweud wrthym ein bod angen 400 o feddygon teulu cyfwerth ag amser llawn erbyn 2020 os ydym ni'n mynd i gynnig mynediad da at yr holl ofal sylfaenol. Mae'n destun pryder, felly, ein bod yn hyfforddi ychydig dros 100 o feddygon teulu y flwyddyn yng Nghymru, a dim ond 13 y cant o feddygon dan hyfforddiant sy'n treulio unrhyw amser mewn ymarfer cyffredinol. Beth fydd eich Llywodraeth yn ei wneud yn ystod y pumed Cynulliad i hyfforddi mwy o feddygon teulu yng Nghymru?
English: Well, we have 2,887 GPs, which is 8 per cent up since 2005, and that shows that we've been investing in GPs. It's not just about GPs; it's the whole primary care workforce that's important. Yes, we're training GPs, but we'll never train enough GPs purely to work in Wales; it's been many, many, many decades since we recruited GPs entirely from within Wales. We have recruited from other countries; that will continue to be the case because medicine is an international portable qualification. So, it's a question of training GPs - yes, that's true; I understand the importance of that - but also continuing to ensure that qualified medical staff see Wales as an attractive place to live and work in.
Welsh: Wel, mae gennym ni 2,887 o feddygon teulu, sydd 8 y cant yn uwch nag yn 2005, ac mae hynny'n dangos ein bod wedi bod yn buddsoddi mewn meddygon teulu. Nid yw'n ymwneud â meddygon teulu yn unig; yr holl weithlu gofal sylfaenol sy'n bwysig. Ydym, rydym ni'n hyfforddi meddygon teulu, ond ni wnawn ni fyth hyfforddi digon o feddygon teulu dim ond i weithio yng Nghymru; mae degawdau lawer wedi mynd heibio ers i ni recriwtio meddygon teulu dim ond o Gymru. Rydym ni wedi recriwtio o wledydd eraill; bydd hynny'n parhau i fod yn wir gan fod meddygaeth yn gymhwyster cludadwy rhyngwladol. Felly, mae'n fater o hyfforddi meddygon teulu - ydy, mae hynny'n wir; rwy'n deall pwysigrwydd hynny - ond hefyd parhau i sicrhau bod staff meddygol cymwysedig yn gweld Cymru fel lle deniadol i fyw a gweithio ynddo.